  Анжелика Тихонова корреспондент 24-тӥ коньывуонлы Удмуртиын эшшо 124 адямилэсь выль коронавирус инфекциез шедьтӥзы. Со сярысь элькун тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Диагноззы Ижкарын 51 улӥсьёслэн зэмаз, Глазкарын но Воткаын быдэн 14 улӥсьёслэн, Сарапулын 10 улӥсьёслэн, Дэри но Яр ёросъёсын быдэн вить улӥсьёслэн, Можгаын, Эгра но Ува ёросъёсын быдэн ньыль улӥсьёслэн, Кизнер ёросын куинь улӥсьлэн, Шаркан но Вотка ёросъёсын быдэн кык улӥсьёслэн, Алнаш, Сарапул, Сюмси, Грак, Юкаменск, Якшур-Бӧдья ёросъёсын быдэн одӥг улӥсьёслэн зэмаз. 119 адями висёнэз вормиз. Куинь мурт кулӥз. Воргоронъёслы 69 но 80 арес вал, кышномуртлы – 67 арес Туннэ нуналлы элькунын выль коронавирус инфекциен черлан 8 сюрс 137 учыр лабораториосын зэматэмын. 5 сюрс 946 адями йӧназ, 144 мурт кулӥз. Та дыре 128-лэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  